Töödeldud lihatooted põhjustavad enneaegset surma :( - Toitumistarkus
08 märts 2013 | Integratiivne terviseterapeut ja toitumisnõustaja Liis Orav
Äsja ilmunud ning ligi poolt miljonit inimest hõlmanud uuringust järeldus, et liigne töödeldud liha söömine põhjustab varasemat surma. Uurijad jälgisid kümne Euroopa riigi inimesi keskmiselt 13 aastat ning selgitasid välja, et kõige suurematel lihatoodete sööjatel oli kõige suurem risk surra südamehaigusesse või vähki. Meditsiiniajakirjas BMC Medicine avaldatud teadustöös leiti, et töödeldud liha söömisega kaasnes sageli ka ebaterve elustiil, vähene puu- ja juurviljade tarbimine, suurem tõenäosus suitsetada ja meeste puhul ka suurem alkoholi tarbimine. Kuna uurimuse valim oli nii suur, siis suutsid teadlased isoleerida lihatarbimise teistest eelpoolnimetatud faktoritest. Teiste tegurite eraldamise järel paisus seos töödeldud lihatoodete söömise ja enneaegse surma vahel veelgi suuremaks. Linnuliha ja küülikuliha söömine probleeme ei põhjustanud.
Uurimuse originaalversiooniga võid tutvuda aadressil: http://www.biomedcentral.com/1741-7015/11/63/abstract
Postituse rubriik on Tervis, Toiduained, Uuringud ning märksõnadeks on lihatooted, nitrosoamiinid, vähkkasvajad.